http:///.www.springbokboek.co.za/admin.php Ella van der Mescht
Ella van der Mescht se boeklys was volgens 'n familielid nie minder as 46 titels nie. Hier volg 'n lys van boeke wat die volgende titels insluit:
Altyd soos nou!
Bêre nooit jou droom
Blare in die reën
Die dokters van Varingvlei
Die geheim van Speelmanskraal
Die son in jou oë
Die vrou vir Montevino
Ek bring die najaar
Jou spore in die sand
Ken jy die Jasmyn?
Koelte langs die Koenap
Laat die winter kom
Magrietjies vir Marieta
Middelwater se nuwe dokter
'n Bruid vir Akkesdisbult
'n Dokter vir Jakkalshoek
Son in jou oë
Sy mooiste storie
Van varings en steekgras
Van Tinkie, met liefde
Vertel my jou droom
Vingermerke aan die Handbreedtes
Vlam van die waboom
Waar die newels rus
Waar die wildepruim blom
Wie erf vir Rietkuil?
Boeklys van Ella van der Mescht - volgens datum uitgegee
Bewolkte jare (1957 / 1995) - Ella van der Mescht
Vingermerke aan die handbreedtes (1958), - Ella van der Mescht
Mariet (1961) - Ella van der Mescht
Wingerdnes (1969), - Ella van der Mescht
Dokter Delmarie (1974) - Ella van der Mescht
Sy mooiste storie (1975) - Ella van der Mescht
Van Tinkie, met liefde (1976) - Ella van der Mescht
Ek bring die najaar (1977) - Ella van der Mescht
Die vrou vir Montevino (1977), - Ella van der Mescht
Middelwater se nuwe dokter (1978), - Ella van der Mescht
Haar naam is Mercia (1978) - Ella van der Mescht
Verflenter dan die skanse (1978), - Ella van der Mescht
Die son in jou oë (1978), - Ella van der Mescht
Jou spore in die sand (1979), - Ella van der Mescht
Bêre nooit jou droom (1979), - Ella van der Mescht
Altyd soos nou! (1980), - Ella van der Mescht
Laat die winter kom (1980) - Ella van der Mescht
Suster Mandjie (1980), - Ella van der Mescht
Die hart se tweede lente (1981), - Ella van der Mescht
Die dokters van Varingvlei (1981), - Ella van der Mescht
Die geheim van Speelmanskraal (1981), - Ella van der Mescht
Soos die jangroentjie kom (1981), - Ella van der Mescht
Waar die wildepruim blom (1984), - Ella van der Mescht
Blare in die reën (1984), - Ella van der Mescht
Waar die newels rus (1984), - Ella van der Mescht
Dis soos herfsblare (1985), - Ella van der Mescht
Die Sigeunerchirurg (1986), - Ella van der Mescht
`n Dokter vir Jakkalshoek (1986), - Ella van der Mescht
Vertel my jou droom (1986), - Ella van der Mescht
Magrietjies vir Marieta (1987), - Ella van der Mescht
`n Bruid vir Akkedisbult (1987), - Ella van der Mescht
Van varings en steekgras (1988) - Ella van der Mescht
Dokter Kaboutertjie (1988), - Ella van der Mescht
Koelte langs die Koenap (1990) - Ella van der Mescht
Ken jy die Jasmyn (1991) - Ella van der Mescht
Soos die jangroentjie kom (1992) - Ella van der Mescht
Wie erf Rietkuil? (1992) - Ella van der Mescht
Vlam van die waboom (1994) - Ella van der Mescht
Die dokters van Varingvlei - Ella van der Mescht
Dokter Lita - Ella van der Mescht
Ken jy die Jasmyn? deur Ella van der Mescht
Taryn Aucamp was nie net 'n briljane verpleegster nie - sy was ook beeldskoon. Daarom was dit vir haar maklik om 'n betrekking te kry as suster-ontvangsdame by die Du Toits se bekende Ortopediese Vervaardigingsentrum. Dit was net so eenvoudig om Coen Coetzee, die personeelbestuurder, uit die staanspoor verlief te maak op haar - tot groot ergernis van die besturende direkteur, dokter Charl-Pierre du Toit, die briljante chirurg wat verloof is aan Cora Calitz, wat op haar beurt openlik met Charl-Pierre se broer Jean, flankeer.
Taryn neem haar egter voor om die spel end-uit te speel, want klein Charl-Pierre, die babaseun van haar weduwee-vriendin Martie, se regmatige plek as kleinseun van wyle Charl-Pierre senior, moet verseker word.
Waarom is die beheer van die Du Toits se sakebelange skynbaar in die hande van coen en Jean en Cora? Sal Taryn se motiewe geheim kan bly? En gaan haar emosies toegee aan die hunkering van haar hart na Charl-Pierre, wat haar nie voor sy oë kan verduur nie?
Ken jy die jasmyn ? is 'n onvergeetlike liefdesverhaal uit die vaardige pen van Ella van der Mescht
Die geheim van Speelmanskraal deur Ella van der Mescht
In die boek kry ons weer met albei Ella van der Mescht se liefdes te doen; die Karoo en mediese gebeure. Geniet die ervaringe van Dokter Magriet Marais in Die geheim van Speelmanskraal
Suster Mandie deur Ella van der Mescht
Suster Mandie de Wet vind vroeg in haar lewe uit dat nie alle dokters helers is nie : daar is diegene wat met ewe veel roekeloosheid harte kan breek as wat hulle met sorg wonde kan toewerk.
En tot wie wend mens jou met 'n stukkende hart, as jy dokters nie kan vertrou nie?
Een ding weet suster Mandie egter met skerheid : in die breë, blink gange van Tygerberg sal sy nie genesing vind nie. Sy moet weg na waar sy die vrees vir seerkry kan afskud - en wie weet, miskien groei die wond met tyd vanself toe.
As Mandie de Wet geweet het van die bedreiging wat op Tarentaalsvlei vir haar sou wag, sou sy nie soontoe gevlug het? Sou sy die bietjie heel, gesonde hart wat nog oor was, blootgestel het aan 'n nuwe seer?
Want gou vind sy uit dat dit nie net Tygerberg is wat 'n Rocco het nie.....
'n Dokter vir Jakkalshoek geskryf deur Ella van der Mescht
Dokter Marelie Jordaan is verplig om haar voorgesette studie in die Chirurgie te staak en uit te wyk na die droë klimaat van die Klein-Karoo se vlaktes sodat haar aangenome seuntjie, Louis, van sy asma kan ontslae raak. Die bekende kinderarts, Dokter Ben Campher, bied uitkoms aan dokter Marelie in die vorm van sy ou vriend, dokter Jan Lombard, wat ernstig siek is en sy praktyk op Jakkalsdraai wil verkoop. Net voordat dokter Jan aan 'n hartaanval sterf, waarsku hy dokter Marelie om almal op Jakkalshoek onder die indruk te bring dat sy hom baie lank en baie goed geken het ...
Wanneer dokter Marelie op Jakkalshoek aanland, kom sy voor die een uitdaging na die ander te staan. Sy word met die intrapslag deur teenkanting van die dorp se skinderbekke gekonfronteer.
Almal hou haar met arendsoë dop en bespiegel oor haar verbintenis met dokter Jan. Die gedugte vrouehater van die dorp, Gunther Malan van die plase Malansnek en Kranskuil, gee dadelik opdrag dat sy en sy werknemers se lêers na ou dokter Gert Barnard oorgeplaas moet word. En dit word vir dokter Marelie 'n obsessie om die lewe van een van Gunther se werknemers wat in 'n ongeluk betrokke was, te red.
Sal dokter Marelie die inwoners van Jakkalshoek se harte uiteindelik kan verower? En meer nog - sal sy die groot Gunther Malan se diepblou oë weer sag en genaakbaar kry?
Lees verhale deur Ena Murray
Wingerdnes geskryf deur Ella van der Mescht
Kleur en geur; gevoel en atmosfeer- dis wat die goeie skilder met sy verfkwas teken.
'n Skryfster soos Ella van der Mescht doen dit ook - maar met woorde wat 'n mens meesleur uit die alledaagse na 'n blinker, mooier wëreld. So 'n plek is Wingerdnes, lieflike wynplaas van Ewald Theron. Ella van der Mescht haal 'n talryke prag en 'n lewensdrif uit elke ding in haar verhaalwëreld. Haar geelhoutvloere glim soos spieëls, haar heldin dra 'n droom-aandrok uit Parys, haar held drink sy wyn uit 'n kelkie van geslypte glas ... en sy perd het die sprankelnaam van Vonkel ....
Wingerdnes is die pragtige Bolandse erfplaas van die Therons. Die huidige eienaar is Ewald Theron, 'n waardige afstammeling van 'n trotse voorgeslag. Maar in Ewald se binneste woed al die jare nog 'n groot verbittering jeens die vrou wat sy ouers se huwelik verongeluk het ... wat veroorsaak het dat sy moeder dood is en sy vader die laaste jare van sy lewe weg van sy geliefde erfplaas moes deurbring.
Omdat Chris nie 'n naam is wat gewoontlik met 'n seun geassisieer word, het Ewald nooit eers besef dat die Chris wat hy op die stasie moes gaan haal, 'n meisie is nie... Chris Malan is die dogter van die vrou wat so 'n diepe invloed op Ewald se lewe gahad het ... die vrou wat hy met sy hele hart gehaat en verag het. En nou moet Chris vir 'n jaar by hom op Wingerdnes kom bly.... 'n jaar van uiterste verbittering wat hy sal moet verdra as hy sy aanspraak op die plaas wil behou. Groot was Ewald se skok toe hy dit uitvind - hy gaan haar vasvat!.
Chris Malan is nie 'n meisie wat haar deur 'n ongeskikte mansmens laat beledig en oorheers nie, en sommer met die eerste ontmoeting spat die vonke reeds. Gelukkig is tant Gina daar om water op die ergste vlamme te gooi.
Hierdie is 'n liefdesverhaal van 'n glanswêreld sonder klatergoud.
Middelwater se nuwe dokter geskryf deur Ella van der Mescht
Die dag toe Elsie Malan op Middelwater aangekom het om die Karoodorpie se enigste dokter te wees, het die vonke begin spat. 'n Vrou is nie opgewasse vir so 'n taak nie, het die mense geredeneer - en aan die voorpunt wat die ryk Rouxs.
Ou Wouter Roux was juis nie lief vir vroue nie - veral nadat sy Italiaanse vrou jare gelede sommer net weggeloop het on omdat sy dogter, Surei, glad te veel na haar ma aard. Sy een seun, Tonio, wou glad nie boer nie en het meer in 'n flankeerdery met die dorp se meisies en in skilderkuns belang gestel. Maar dan was daar darem Karel, die oudste seun wat die familieplaas, Karelsrust, sou erf en met die beeldskone Rosa Rabie sou trou.
Van al die dinge het dokter Elsie Malan nie geweet nie - maar spoedig het sy op 'n stormagtige wyse met die Rouxs deurmekaar geraak, en uit die staanspoor was dit duidelik: hierdie mense se lief en leed sou sy deel... al het sy ook nie van Tonio se opdringerigheid gehou nie.
Middelwater se nuwe dokter is 'n aangrypende verhaal waarin die karakters gaandeweg besef: die pad van die liefde is nie altyd 'n maklike pad nie, maar dit is wel 'n pad wat met vreugde en blymoedigheid geloop kan word.
Vingermerke aan die handbreedtes - geskryf deur Ella van der Mescht
Linda, enigste kind van Sarel en Annie Verschoor, is vol mooi ideale wanneer sy na Kaapstad as verpleegster gaan. Gaan sy hierdie ideale verwesenlik?
En watter rol gaan Pierre du Preez, die rykmanseun, in haar lewe speel? Gaan die hooghartige en trotse Alma du Preez se planne vir haar seun slaag?
Dokter Janus van Biljon treur oor die dinge wat 'n mens nie kan verstaan nie, en ons saam met hom....
Lees 'n kort biografie oor Ella van der Mescht
Dis soos hefsblare - geskryf deur Ella van der Mescht
"Vir my, meisiekind, is jy soos die herfsblare wat bereid is om alles te gee .." het Felix Delport vir Tammie gesê.
Maar dit is nie wat die Vinkvleiers raakgesien het nie. Vir hulle was die nuwe predikantsvroutjie met haar lang, los hare en bloedrooi lippe 'n bedreiging; die koerantvrou wat op 'n motorfiets deur Vinkvlei se stil strate jaag...
Tammie du Toit is egter 'n hardkoppige vrou wat dominee Jean-Pierre du Toit met haar hele hart liefhet - daarom is sy vasbeslote om 'n suksesvolle pastoriemoeder te wees, om Vinkvlei se bejaardes met liefde en toegewyde aandag te versorg, om 'n opregte vriendin vir Felix te wees, ten spyte daarvan dat hy 'n geskeide man is.
Tamara du Toit se koms na Vinkvlei sorg vir 'n hele omwenteling in die kleingeestige gemeenstskap se bestaan; 'n omwenteling wat baie mense se lewens raak, hulle louter totdat hulle leer om niks minder as hulself te gee nie.
boek geskryf deur Ella van der Mescht
'n Regte kaboutertjie — die klein, fyn dokter Louise Pienaar, met haar wye, grysgroen gespikkelde oë en gitswart krulledos met een krul wat weerbarstig op haar voorkop hang.
Vol entoesiasme en begeester om 'n sukses van haar eerste praktyk te maak, kom sy op die klein, plattelandse dorpie in die Klein Karoo aan. Met die intrapslag maak sy kennis met die buffel van Du Preezrust, Roux du Preez. Die permanente frons tussen sy wenkbroue en sy blitsende, turkooisblou oë is gemik teen die ganse Evasgeslag, van wie hy 'n ewige afkeer het. Selfs sy pragtige, onskuldige swartkopseuntjie moet dit ontgeld. Sal sy verwonde hart ooit weer "gelap" kan word?
Die gouekop-erfgenaam van Stormslaagte, Storm Schonken, 'n regte Casanova, laat nie gras onder sy voete groei om by die pragtige, ongeskonde kabouter-doktertjie vlerk te sleep nie!
Hoekom sou Mari du Preez, Roux se moeder, ooglopend ontsteld wees oor Louise Pienaar se teenwoordigheid op Skilpadkloof? Waarom probeer tant Lizzie Neethling Louise wysmaak dat Storm nie 'n vrouejagter nie, maar 'n goeie, getroue man is? En die gesiene internis, dokter Jan de Villiers, wat as plaasvervanger vir dokter Theron na Skilpadkloof kom? Hoekorn sou hy plotseling drie maande verlof neem en hom op Skilpadkloof kom begrawe?
Dokter Kabouterijie is 'n roman vol intrige, onopgeloste vrae en raaisels wat reg in die smaak van elke Ella van der Mescht-bewonderaar sal val. Dit is ook 'n verhaal waarin die liefde van 'n vrouehart seëvier.
Lees ook Liefdesverhale deur Susanna M Lingua
Toe dokter Esmé Coetzer by die tonnel bo-op Du Toitskloof stilgehou en teruggekyk het na die binneland waar sy vandaan gekom het, het sy geweet sy sou nooit weer terugkyk nie. Sy het gekom om die pos as hoofchirurg by 'n hospitaal te aanvaar, en dit sou haar lewe wees. Sy sou haar medemens op hierdie manier dien en vir haar was dit genoeg. Van nou af hoort Dokter Daan Erasmus tot die ongelukkige verlede en al die mooi, fyner dingetjies van vrou-wees maak nie meer saak nie...
Verflenter dan die skanse is 'n aangrypende hospitaalroman wat anders is; 'n roman deur Ella van der Mescht wat end-uit sal boei en wat die leser teen die einde tegelykertyd met 'n kop in die keel en 'n glimlag in die hart sal neersit.
Toe die pragtige dokter Lena Novella as jong vrou van die skoolhoof Waldemar Weyers in Skilpadbeen aankom, word sy dadelik getref deur die gulhartigheid van die mense ... maar ook deur die haat en venyn in die oë van tant Diena en haar mooi dogter Netta. Waarom sou dit tog wees? wonder sy ontsteld ... tot sy uitvind dat Netta as't ware voorbestem was om met Waldemar te trou en die nuwe prinsipaalsvrou te word.
Boonop diep Netta en haar ma iets uit Lena se verlede op - 'n wapen om 'n wig tussen haar en Waldemar in te dryf en haar uit Skilpadbeen te laat padgee.
Onderskraag deur die dierbare ouma Tessie, besluit Lena egter om haar man te staan - veral nadat haar eertydse verloofde haar kom groet en 'n bose gerug Waldemar van haar vervreem.
Op Skilpadbeen leer Lena wat dit beteken om mens te wees ... om te bid ... om haar eie hart te ken ... en dat die mooiste tyd soms eers met die najaar kom...
Toe Paul Venter se knap sekretaresse en regterhand, Martie Hattingh, 'n oorsese reis wen, is dit vir hom so 'n groot ontwrigting dat by dreig om iemand anders in haar plek aan te stel - tensy sy self 'n geskikte plaasvervanger kan verskaf vir die ses weke wat sy weg is.
So kom dit dat Martie se niggie Tersa Valkvlei toe kom om haar plek te kom volstaan. Tersa het egter haar bedenkinge oor Martie se baas wat vir haar na 'n baie selfsugtige man klink - ,,soos 'n groot padda in 'n klein dammetjie".
Haar ongunstige indruk van hom word versterk deur die aantreklike blondekop-boer ,Dieter Meiring, wat sy op die vliegtuig ontmoet en wat haar vertel dat Paul Venter onder die pantoffelregering van sy ma en sy verloofde, matrone Lynette Botha, staan.
Intussen is die twee vroue in Paul se lewe baie ontsteld omdat Paul 'n stadsmeisie wat hy glad nie ken nie, aangestel het - veral toe tant Tryna van Aswegen kom vertel van die aantreklike blondekop-meisie wat sy die Sondag in die kafee gesien het.
Sal Tersa se koms lewe in Paul se praktyk bring soos haar Durbanse baas voorspel? Sal sy hom moontlik help om uit die groef waarin by volgens Dieter Meiring is, te kom?
Laat die winter kom is 'n boeiende verhaal uit die pen van die gewilde Ella van der Mescht wat weer eens tuis bring hoe belangrik liefde in die lewens van mense is.